పద్మావతి రావు

పద్మావతి రావు, నాటకరంగ-సినిమా నటి, కవయిత్రి, నర్తకి, అనువాదకురాలు. ఒండనొండు కలదల్లి (1978), గీతా (1981 చిత్రం), పర్దేస్ (1997), పద్మావత్ (2018), తాన్హాజీ (2020) వంటి సినిమాల్లో నటించింది.

జననం 
పద్మావతి 1963లో ఢిల్లీలో జన్మించింది. నటి అరుంధతి నాగ్ సోదరి.

నాటకరంగం 
నాటకరంగంలో నటిగా తన నటనా జీవితాన్ని ప్రారంభించింది. భారతదేశం అంతటా నాటకాలు, వర్క్‌షాప్‌లను నిర్వహించింది. నాటకాలను ప్రదర్శించింది. మొదటగా శంకర్ నాగ్ దర్శకత్వంలో పలు నాటకాలలో నటించింది. మాల్గుడి డేస్‌లో సహాయ దర్శకురాలిగా, నటిగా, డబ్బింగ్ కూడా చెప్పింది. గిరీష్ కర్నాడ్, ఎం.ఎస్. సత్యు, రమేష్ తల్వార్, షౌకత్ అజ్మీ, ఏకే. హానగల్ వంటి అనేకమంది రంగస్థల ప్రముఖులతో కలిసి నాటకరంగంలో పనిచేసింది. నాటకరంగంలో కిచెన్ పొయెమ్స్, సోలో పెర్ఫార్మెన్స్ తదితర అంశాలలో ప్రశంసలు అందుకుంది. చిల్డ్రన్ థియేటర్ పనిచేస్తోంది.

సినిమారంగం 
1978లో గిరీష్ కర్నాడ్ దర్శకత్వం వహించిన ఒండనోండు కలదల్లి అనే కన్నడ సినిమాలో తొలిసారిగా నటించింది. 1981లో శంకర్ నాగ్ దర్శకత్వం వహించిన గీత (గీత పాత్రలో), పర్దేస్, పద్మావత్ వంటి సినిమాల్లో కూడా నటించింది. రిభు దాస్‌గుప్తా దర్శకత్వం వహించిన విమర్శకుల ప్రశంసలు పొందిన తీన్ సినిమాలో అమితాబ్ బచ్చన్ భార్యగా నటించింది. 2020లో విడుదలైన తాన్హాజీ చిత్రంలో శివాజీ తల్లి జిజాబాయిగా నటించింది.

సినిమాలు

మూలాలు 

1963 జననాలు
ఢిల్లీకి చెందిన పౌరులు
హిందీ సినిమా నటీమణులు
మరాఠీ సినిమా నటీమణులు
మరాఠీ రంగస్థల కళాకారులు